Call DW หุ้น SGP ปิดพุ่ง 200% หลังหุ้นอ้างอิงปรับตัวขึ้นสวนตลาด
ดัชนีหลักทรัพย์เคลื่อนไหวผันผวนขณะที่สัญญาซื้อขายล่วงหน้าแกว่งตัวในกรอบแคบ ส่งผลให้นักลงทุนหันมาให้ความสนใจ DW บนหุ้นรายตัวมากขึ้น
11 ส.ค. 2558

บล.แมคควอรี กล่าวว่า ดัชนีหลักทรัพย์เคลื่อนไหวผันผวนขณะที่สัญญาซื้อขายล่วงหน้าแกว่งตัวในกรอบแคบ ส่งผลให้นักลงทุนหันมาให้ความสนใจ DW บนหุ้นรายตัวมากขึ้น โดยเฉพาะหุ้นรายตัวที่มีข่าวที่เข้ามาเกี่ยวข้อง เช่น ITD, KBANK เป็นต้น โดยนักลงทุนเลือกลงทุนใน DW ที่มีอายุคงเหลือยาว ตัวอย่าง DW28 เช่น ITD28C1512A, KBAN28C1511A
ขณะที่การซื้อขาย SET50 DW ในวันจันทร์ มีวอลุ่มเบาบาง โดยมูลค่าการซื้อขาย SET50 DW ลดลงเหลือเพียง 26.2% ของมูลค่าการซื้อขาย DW ทั้งหมด จากระดับ 44.6% ในวันศุกร์ และส่วนใหญ่เป็นการซื้อขายในระยะสั้น หรือทำกำไรภายในวันจากการที่ดัชนีหลักทรัพย์อ้างอิงยังไม่มีทิศทางแน่นอน สำหรับ DW28 ที่ได้รับความสนใจ เช่น S5028C1509C, S5028C1510A และ S5028P1508A
อย่างไรก็ตาม หุ้นขนาดเล็กปรับตัวขึ้นโดดเด่น ส่งผลให้ Call DW ปรับตัวขึ้นแรงตามไปด้วย ตัวอย่างเช่น SGP ซึ่งปรับตัวขึ้น +12.9% ส่งผลให้ Call DW ปรับตัวขึ้นตามอย่างแข็งแกร่ง โดย DW28 ที่เกี่ยวข้อง เช่น SGP28C1509A +200% จาก Effective gearing ประมาณ 8.7 เท่า ทั้งนี้ นักลงทุนควรศึกษาตารางราคา และความเสี่ยงที่เกี่ยวข้องก่อนการลงทุน
นอกจากนี้ การปรับตัวลงของหุ้นพลังงาน และดัชนีหลักทรัพย์ยังส่งผลให้ Put DW ปรับตัวขึ้นอีกด้วย ตัวอย่าง DW28 ที่เกี่ยวข้อง เช่น IRPC28P1509A +8.8% เทียบกับหุ้นอ้างอิงที่ปรับตัวลง -1.4% PTTE28P1602A +8.5% เทียบกับหุ้นอ้างอิงที่ปรับตัวลง -4.0% และ S5028P1509C +9.1% ขณะที่ดัชนีราคา SET50 Index ปรับตัวลง -0.8% ส่วนสัญญาซื้อขายล่วงหน้า S50U15 ปิดตลาด -0.2%  ทั้งนี้ Call DW บนหุ้นพลังงานปรับตัวลงตามหุ้นอ้างอิงไปด้วย เช่น PTTE28C1512B -14.6% เป็นต้น
ส่วนทางด้านข้อมูลการซื้อขาย DW28 ณ สิ้นวันวานนี้ นักลงทุนยังคงซื้อสุทธิ Call DW บนหุ้น TPIPL หลังจากที่หุ้นอ้างอิงสามารถปิดบวกได้วานนี้ โดย TPIP28C1512A มีแรงซื้อสุทธิ 5.0 ล้านหน่วย นอกจากนี้ยังมีแรงซื้อสุทธิใน IRPC28C159A 2.3 ล้านหน่วย และ PTTG28C1512A 1.6 ล้านหน่วย ขณะที่นักลงทุนขายสุทธิ Call DW บนหุ้นขนาดใหญ่ได้แก่  KBAN28C1511A 2.6 ล้านหน่วย และ PTTE28C1512A 2.4 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 33,551.43 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  680.27 ล้านบาท
คิดเป็น 2.0%